Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
8 ต.ค. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index ลงนิดๆ 0.13 จุด (-0.01%) ปิดภาคเช้าที่ 1,393.53 จุด โดยมีมูลค่าการซื้อขาย 25,872.12 ล้านบาท 
– Most Positive Impact: ADVANC (+2.51 จุด) TRUE (+0.78 จุด) U (+0.59 จุด)
– Most Negative Impact: SCC (-1.01 จุด) PTTEP (-0.63 จุด) PTTGC (-0.48 จุด)
จุดสังเกต: วันนี้เป็นคิวของกลุ่มสื่อสารที่บวกแรงกว่า 2% (ดึง SET ขึ้นได้ถึง 3.4 จุด) โดยตลาดเล่นกับข่าว 2 ข่าวคือ กสทช.อาจเร่งการประมูล 4G คลื่น 900 เมกะเฮิรต์ให้เร็วขึ้น จากเดิมกำหนดวันที่ 15 ธ.ค.2558 (ส่วนคลื่น 1800 เมะเฮิรต์ จำนวน 2 ใบยังคงกำหนดการประมูลไว้ที่ 11 พ.ย.2558) อีกข่าวคือโบรกเกอร์ต่างประเทศ Upgrade หุ้น ADVANC และ INTUCH ส่วนกลุ่มพลังงาน ปิโตรฯ ที่ขึ้นมาแรงวานนี้กว่า 4.4% และ 5.9% วันนี้ถูกแรงขายกำไรกดดันเล็กน้อย กลุ่มพลังงานปรับลดลง 0.83% และปิโตรฯปรับลง 0.85% ดึงดัชนีลงรวม 2.3 จุด 
 
แนวโน้มตลาดบ่าย 
“ช่วงบ่าย SET Index  อาจวนกลับมาทดสอบ 1,390 จุดอีกครั้ง” ช่วงเช้าตลาดมีลักษณะสลับกลุ่มลงทุน จากเมื่อวานที่ลุยซื้อ กลุ่ม พลังงาน ปิโตรฯ วันนี้กลายมาเป็นไล่ซื้อ สื่อสาร ที่น่าสนใจก็คือตลาดมีมูลค่าการซื้อขายสูงถึง 2.58 หมื่นล้านบาท มากที่สุดในรอบ 1 เดือนครึ่ง พฤติกรรมการสลับกลุ่ม พร้อมกับมีมูลค่าการซื้อขายสนับสนุน น่าจะเป็นตัวสะท้อนถึงกระแสเงินลงทุนที่เริ่มกลับมาในตลาดอีกครั้ง โดยเฉพาะกระแสเงินทุนจากต่างประเทศ คาดว่าวันนี้น่าจะเป็นอีกวันที่นักลงทุนต่างประเทศทำการซื้อสุทธิ 
ทั้งนี้หลังจากที่ตลาดไล่ พลังงาน ปิโตรฯ สื่อสาร ไปแล้วเชื่อว่ากลุ่มต่อไปน่าจะเป็นกลุ่ม ธนาคารฯ ซึ่งปัจจุบันมีระดับ Valuation ต่ำจนน่าสนใจ PBV ของธนาคารฯขนาดใหญ่อยู่ระหว่าง 1.0-1.6 เท่า เท่านั้น หาก Fund Flow ยังคงไหลเข้าต่อ เชื่อว่าจะต้องมีกลับมาซื้อในกลุ่มธนาคารฯในระยะถัดไป โดยฝ่ายวิจัยเลือก SCB เป็นตัวเด่น 
ช่วงบ่าย มองตลาดมีโอกาสที่จะอ่อนตัวลงอีกเล็กน้อย โดยน่าจะกลับมาทดสอบ 1,390 จุด ตามการถูกขายทำกำไรในกลุ่ม พลังงานและปิโตรเคมี อย่างไรก็ตามหากตลาดยังยืนเหนือ 1,390 จุด จะเป็นจังหวะให้เข้าเก็บกลุ่มหุ้น Big Cap ตาม Theme กลยุทธ์เล็งหุ้นที่ถูก Short Sell หนักๆในช่วงที่ผ่านมาอีกครั้ง โดยฝ่ายวิจัยยังชื่นชอบชุดหุ้น PTT PTTEP PTTGC SCB และ AOT (รายละเอียดของกลยุทธ์ ฝ่ายวิจัยได้เขียนไว้ในบทวิเคราะห์ Fund Flow maybe Come Back ซึ่งเผยแพร่ไปวานนี้)   
ประเด็นจับตา/ติดตาม: 
 (+) การประชุมธนาคารกลางยุโรป ในวันที่ 8 ต.ค.2558 ตลาดมีความคาดหวังว่า ECB จะประกาศขยายวงเงินการทำ QE (จากเดิมที่ 6 หมื่นล้านยูโรต่อเดือน) และขยายเวลาในการทำ QE ออกไปมากกว่า ก.ย.2559
หุ้นแนะนำ: SCB เชื่อว่าจะเป็นเป้าหมายในการเข้าเก็บของนักลงทุนต่างประเทศ เช่นเดียวกับ AOT เป็น 1 ในหุ้นที่ถูก Short Sell ในช่วงก่อนหน้า และมีโอกาสถูกซื้อกลับสูง 
หุ้นเก็งกำไรบ่าย : NWR เป้าหมาย 1.84 บาท ตัดขาดทุน 1.69 บาท
 
Investment Theme  
1.หุ้น Value Plays ที่ PE PBV อยู่ในระดับต่ำ PTT SCB 
2.หุ้นที่คาดได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON วัสดุก่อสร้าง SCC TASCO กลุ่มสินเชื่อส่วนบุคคล AEONTS SAWAD กลุ่มค้าปลีก GLOBAL HMPRO ROBINS กลุ่มยานยนต์ SAT กลุ่มอสังหาฯ SPALI
3.หุ้นได้ประโยชน์จากเงินบาทอ่อนค่า SVI VNG และ MCS
4.หุ้นผลประกอบการ 3Q58 เด่น BH และ 2H2015 Earning Growth MINT CENTEL CPN AOT